b'\n_START_ARTICLE_\nAlfred Maurer\n_START_PARAGRAPH_\nAlfred Maurer (2. detsember 1888 Tallinn \xe2\x80\x93 20. september 1954 Stockholm) oli Eesti poliitik ja advokaat._NEWLINE_Asendades alates 6. detsembrist 1922 Sergei Andrejevit, kuulus Maurer I Riigikokku._NEWLINE_Arstide Koja juhatuse poolt kahe valijamehe osav\xc3\xb5tul valiti ta vabakutsete alalt Riigin\xc3\xb5ukogu liikmeks ning ta oli Riigin\xc3\xb5ukogu abiesimees._NEWLINE_20. aprill 1944 toimus Tallinnas Vabariigi Presidendi Aset\xc3\xa4itja Valimiskogu salajane koosolek, kus osalesid lisaks Alfred Maurerile ka J\xc3\xbcri Uluots, Otto Pukk, Johan Holberg ja Mihkel Klaassen. Valimiskogu konstateeris, et 16. juunist 1940 alates riigis toimunu on p\xc3\xb5hiseadusevastane ning Eesti p\xc3\xb5hiseaduslikud riigiorganid p\xc3\xbcsivad edasi 16. juuni 1940 koosseisus._NEWLINE_Maurer oli portfellita minister ja peaministri aset\xc3\xa4itja 21. aprillist 1944 kuni 18. septembrini 1944. Alfred Maurer: "J. Uluotsa, O. Tiefi ja minu vahelise kokkuleppe j\xc3\xa4rgi oleks minu \xc3\xbclesandeks olnud asendada J. Uluotsa tema v\xc3\xa4ljalangemise korral, O. Tiefi \xc3\xbclesandeks aga juhtida valitsust, kui seesugune moodustataks J. Uluotsa, resp. minu poolt ja meie m\xc3\xb5lema v\xc3\xa4ljalangemise korral \xe2\x80\x93 meie asendamine."_NEWLINE_1944. aastal p\xc3\xb5genes Alfred Maurer Rootsi._NEWLINE_3. m\xc3\xa4rtsil 1953 valitud vaidlusaluse ja vaid neljaliikmelise Vabariigi Presidendi Aset\xc3\xa4itja Valimiskogu poolt Vabariigi Presidendi Aset\xc3\xa4itjaks. Selles ametis oli Maurer kuni oma surmani 20. septembril 1954.'